Isikuandmed - igasugune teave identifitseeritud või identifitseeritava füüsilise isiku kohta; identifitseeritav isik on isik, keda saab otseselt või kaudselt kindlaks teha, eelkõige identifitseerimisnumbri abil või tema identiteedi ühe või mitme spetsiifilise omaduse kaudu (vt määruse (EÜ) nr 45/2001 artiklit 2). Põhimõtteliselt toimib juurdepääs Euroopa Parlamendi veebisaidil või selle kaudu kättesaadavale teabele isikuandmeid esitamata. Sellegipoolest tohib Interneti-teenuste nagu Euroopa Parlamendi külastuse taotluse esitamisel, petitsiooni esitamisel, kodanike kirjade rubriigis küsimuse esitamisel jne nõuda taotluse täitmisel isikuandmeid (eesnimi, tegevusala, sihtnumber, e-maili aadress, kodakondsus, telefoninumber). Nimetatud registreeritud andmete töötlemise eest vastutav isik on toodud avaldatud registris Nimetatud registrit haldab andmekaitseinspektor.